גיזלה גרוס

גיזלה גרוס (בהונגרית: Grosz Gizella; 26 בנובמבר 1875, שימלאו סילבאניי אוסטריה-הונגריה – 1942, גטו ריגה, לטביה) הייתה פסנתרנית יהודייה-הונגרייה. היא הופיעה כסולנית עם הפילהרמונית של ברלין, והייתה בין הפסנתרניות הראשונות שהקליטו קטעי פסנתר עבור חברת "ולטה מיניון", יצרנית הפיאנולה.

ביוגרפיה
גיזלה נולדה ליעקב ומרים-אירמה (לבית הרץ) גרוס, משפחה יהודית ב-Szilágysomlyó, אז באימפריה האוסטרו-הונגרית, כיום שימלאו סילבאניי, רומניה.
היא למדה פסנתר באקדמיה למוזיקה ע"ש פרנץ ליסט בבודפשט אצל אישטוואן תומאן. היא ניגנה בקונצרטים הראשונים שלה בשנת 1897 בבודפשטOrszágos Hirlap, 20 Dec 1897, p. 4; 21 Dec 1897, p. 8 ובשנת 1898 ו-1899 בלייפציג ובברלין בהצלחה ניכרת.Musikalisches Wochenblatt, Leipzig, 28 Apr 1898, vol 38, no. 18, p. 266 משנת 1898 ואילך התגוררה בברלין,Országos Hirlap, 14 February 1898, p. 10 שם למדה אצל טרסה קארניו.

היא הופיעה כסולנית עם הפילהרמונית של ברלין בשנים 1902, 1905, 1908 ו-1909.Peter Muck: Einhundert Jahre Berliner Philharmonisches Orchester, Tutzing, Schneider, 1982 ב־6 בפברואר 1906 היא הוקלטה כאחת הפסנתרניות הראשונות של וולט-מינון .Gerhard Dangel and Hans-W. Schmitz: Welte-Mignon Reproductions. Complete Library Of Recordings For The Welte-Mignon Reproducing Piano 1905-1932. Stuttgart 2006. . p. 446

בשנת 1911 נישאה לד"ר אדולף אורי ויסמן , שהיה מוזיקולוגיה יהודי ידוע. אחרי נישואיה הפסיקה להופיע בקונצרטים, והייתה מורה לפסנתר.

בשנת 1940 נוסף השם האמצעי "שרה" לשמה בהוראת השלטונות הנאצים, להדגיש את יהדותה. בינואר 1942 במהלך שואת יהודי לטביה גורשה לגטו ריגה, לטביה. היא נספתה שם במהלך אותה שנה, בתאריך בלתי-ידוע.

לפני שנישאו, נולדה לגרוס ולוויסמן בשנת 1908 בת, אילזה. הבת הפכה לפסנתרנית, ולמדה בעיקר מאִימהּ בברלין. הבת למדה גם אצל קונרד וולף בפריז. החל משנת 1933 התגוררה אילזה ויסמן בצרפת, באנגליה ובאיטליה ולבסוף היגרה לארצות הברית, שם נפטרה בשנת 2000.

קישורים חיצוניים



 הערות שוליים 

קטגוריה:יהודיות הונגריות
קטגוריה:יהודים בשואה: גרמניה
קטגוריה:בוגרות האקדמיה למוזיקה ע"ש פרנץ ליסט
קטגוריה:מוזיקאים יהודים הונגרים
קטגוריה:פסנתרנים יהודים הונגרים
קטגוריה:מוזיקאים שנספו בשואה
קטגוריה:נספים במחנות ריכוז והשמדה
קטגוריה:פסנתרניות הונגריות
קטגוריה:פסנתרניות יהודיות
קטגוריה:הונגריות שנולדו ב-1875
קטגוריה:הונגרים שנולדו ב-1875
קטגוריה:נפטרות ב-1942
קטגוריה:הונגרים שנפטרו ב-1942